তবে ফোনটি আইফোন ১০ এর মতো একেবারেই বেজেলহীন হবে না, ডিসপ্লের নিচে ও ওপরে থাকবে কিছুটা জায়গা। এর কারণ, ফোনটিতে থাকবে না ওলেড ডিসপ্লে, ব্যবহার করা হবে এলসিডি প্রযুক্তি। ফ্রেম অ্যালুমিনিয়ামের, স্টেইনলেস স্টিলের নয়।ডিসপ্লের সাইজ থাকবে ৬ দশমিক ১ ইঞ্চি, কিন্তু তার রেজুলেশন হবে অন্য দুটি মডেলের চেয়ে কম। বিশেষ করে ৫ দশমিক ৮ ইঞ্চি মডেলটির চেয়েও এটির ডিসপ্লে রেজুলেশন কম হওয়াটা অদ্ভুত। ডিসপ্লেতে বাদ পড়বে থ্রিডি টাচ প্রযুক্তি।ভিতরে মাদারবোর্ডও ভাঁজ করা হবে না, ব্যাটারিতে থাকবে চতুষ্কোণ, ‘এল’ আকৃতির নয়। ফলে ফোনটি হবে কিছুটা মোটা। র‌্যামও দেওয়া হবে ৩ গিগাবাইট, অন্য দুটি মডেলে থাকবে ৪ গিগাবাইট।